28. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 142237/472 της 30 Σεπτ./4 Οκτ. 1976 (ΦΕΚ Β΄ 1225) Περί του τύπου των αποδεικτικών εισπράξεως εσόδων των Νομικών Προσώπων Δημοσίου Δικαίου. Έχοντες υπ’ όψιν: 1.Τας διατάξεις της παρ. 1 του άρθρ. 6 του Ν.Δ. 496/1974, ως αντικατεστάθη δια του άρθρ. 3 του Νόμ. 369/1976, περί τροποποιήσεως και συμπληρώσεως του Ν.Δ. 496/1974 περί Λογιστικού των Νομικών Προσώπων Δημοσίου Δικαίου» ως ετροποποιήθη μεταγενεστέρως. 2.Την εν τω υπ’ αριθ. 1 της 21 Αυγ. 1976 πρακτικώ, διατυπωθείσαν γνώμην της Γνωμοδοτικής Επιτροπής Λογιστικού των Νομικών Προσώπων Δημοσίου Δικαίου, της συσταθείσης δια του άρθρ. 59 του Ν.Δ. 496/1974, ως αντικατεστάθη δια του άρθρ. 16 του Νόμ. 369/1976, αποφασίζομεν: Ορίζομεν τον τύπον των αποδεικτικών εισπράξεως εσόδων των Νομικών Προσώπων Δημοσίου Δικαίου ως ακολούθως: 1.Τα αποδεικτικά εισπράξεως διακρίνονται εις: α)Γραμμάτια εισπράξεως τύπου Α (δια τας εισπράξεις τας εντός του καταστήματος του Ν.Π.Δ.Δ. πραγματοποιουμένας) και β)Γραμμάτια εισπράξεως τύπου Β (δια τας εκτός του καταστήματος του Ν.Π.Δ.Δ. πραγματοποιουμένας εισπράξεις). 2.Ταύτα εκδίδονται εις τετραπλούν, εκτυπούμενα επί χάρτου τριών χρωμάτων, εκ των οποίων το πρώτον (χρώματος λευκού) είναι το στέλεχος, το δεύτερον (χρώματος κυανού) η απόδειξις δια τον καταθέτην, το τρίτον (χρώματος κιτρίνου) δια το Αρχείον του Ν.Π.Δ.Δ. και το τέταρτον (χρώματος λευκού) δια το Λογιστήριον του Ν.Π.Δ.Δ. 3.Τα γραμμάτια εισπράξεως εκάστου τύπου βιβλιοδετούνται εις στελέχη των πεντήκοντα τετραπλοτύπων και περιέχουν: α)Τον τίτλον του Νομικού Προσώπου Δημοσίου Δικαίου και το ονοματεπώνυμον του εκδότου. β)την διάκρισιν αυτού εις τύπον Α΄, ή Β΄. γ)Το ονοματεπώνυμον του οφειλέτου. δ)Την αιτίαν της οφειλής, το οικονομικόν έτος, εις ο ανήκει αύτη, τα στοιχεία βεβαιώσεως, τον οικείον Κωδικόν Αριθμόν Εσόδου του Προϋπολογισμού ή τον εκτός προϋπολογισμού λογαριασμόν και το εισπραττόμενον ποσόν, κατ’ είδος εσόδου αριθμητικώς, το σύνολον δε αριθμητικώς και ολογράφως. ε)Την χρονολογίαν εκδόσεως. ς)Τας υπογραφάς των αρμοδίων δια την είσπραξιν Οργάνων. ζ)Την υπογραφήν του καταθέτου. 4.Αι διαστάσεις του χάρτου του εντύπου ορίζονται εις 17 επί 0,25 μ. (Μετά την σελ. 126,9156) Σελ. 126,9157 Τεύχος 612-Σελ. 141 Λογιστικό Ειδικών Ταμείων Ν.Π.Δ.Δ. 25.Β.ε.27-28 5.Υπόδειγμα του εντύπου παρατίθεται εν τω συνημμένω παραρτήματι. Η παρούσα δημοσιευθήτω δια της Εφημερίδος της Κυβερνήσεως. 